ΚΑΝΟΝΙΣΜΟΣ (ΕΟΚ) αριθ. 632/79 ΤΗΣ ΕΠΙΤΡΟΠΗΣ της 30ης Μαρτίου 1979 περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 6 παράγραφος 7,

Εκτιμώντας:

ότι ο κανονισμός (ΕΟΚ) αριθ. 685/69(3), όπως τροποποιήθηκε τελευταία από τον κανονισμό (ΕΟΚ) αριθ. 1025/78(4), προσδιορίζει στο άρθρο 24 παράγραφος 1 τα διαφορετικά στοιχεία που σχετίζονται με τα έξοδα αποθεματοποιήσεως, ιδίως το λαμβανόμενο υπόψη επιτόκιο για τη χρηματοδότηση και το ποσό που αντιστοιχεί στην υποτίμηση της ποιότητος- ότι πρέπει να προσαρμοσθούν αυτά τα τελευταία ποσά για να ληφθεί υπόψη η εξέλιξη της καταστάσεως-

ότι πρέπει, μεταξύ άλλων, να διασφαλισθεί ότι το βούτυρο που διατίθεται στο πλαίσιο των κοινοτικών διατάξεων, οι οποίες προβλέπουν την παροχή ενισχύσεων για την άμεση κατανάλωση του βουτύρου, θα τίθεται απ' ευθείας στη διάθεση των καταναλωτών, μετά την αίτηση περί ενισχύσεων, χωρίς να επωφεληθεί των διατάξεων που προβλέπονται από τον παρόντα κανονισμό για την ιδιωτική αποθεματοποίηση-

ότι το άρθρο 27 του κανονισμού (ΕΟΚ) αριθ. 685/69 αφορά τη δυνατότητα χορηγήσεως ενισχύσεως για την αποθεματοποίηση της κρέμας- ότι πρέπει να τροποποιηθούν, λαμβανομένης υπόψη της αποκτηθείσης πείρας, οι προβλεπόμενες λεπτομέρειες ως προς την περιεκτικότητα σε λιπαρές ουσίες της κρέμας γάλακτος, η οποία δύναται να αποτελέσει αντικείμενο αποθεματοποιήσεως, ως επίσης και ο συντελεστής μετατροπής σε ισοδύναμα βουτύρου-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 685/69 τροποποιείται ως ακολούθως:

1. Στο άρθρο 6 παράγραφος 2 υπό γ) και στο άρθρο 24 παράγραφος 1 υπό γ) το επιτόκιο των 8,5% ετησίως μεταβάλλεται σε 9,5%.

2. Στο άρθρο 23 παράγραφος 1 προστίθεται το ακόλουθο εδάφιο:

"Ουδεμία σύμβαση αποθεματοποιήσεως που αναφέρεται στην παράγραφο 6 δεν δύναται να συναφθεί για το βούτυρο, για το οποίο ζητήθηκε η χορήγηση ενισχύσεως στην άμεση κατανάλωση του βουτύρου, προβλεπομένης από άλλες κοινοτικές διατάξεις."

3. Στο άρθρο 24 παράγραφος 1 υπό δ) το ποσό των 16 λογιστικών μονάδων αντικαθίσταται από το ποσό των 8 λογιστικών μονάδων.

4. Το άρθρο 27 αντικαθίσταται από το ακόλουθο άρθρο:

"Άρθρο 27:

1. Ενίσχυση στην αποθεματοποίηση της κρέμας γάλακτος δεν δύναται να χορηγηθεί παρά μόνο την παστεριωμένη κρέμα που παράγεται απ' ευθείας από το γάλα και της οποίας η περιεκτικότης σε λιπαρές ουσίες είναι ίση τουλάχιστον με 40% και κατ' ανώτατο όριο ίση με 80%.

2. Για τον υπολογισμό της ενισχύσεως οι ποσότητες της κρέμας γάλακτος μετατρέπονται σε ισοδύναμα βουτύρου σε συνάρτηση με το βούτυρο με 82% λιπαρά, πολλαπλασιάζοντας επί 1,20 τις ποσότητες των λιπαρών που περιέχονται στην κρέμα.

3. Ο έλεγχος της περιεκτικότητας λιπαρών που προβλέπεται στην παράγραφο 1 πραγματοποιείται προ της καταψύξεως της κρέμας γάλακτος."

Άρθρο 2

Ο παρών κανονισμός ισχύει από την 1η Απριλίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 30 Μαρτίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ. 13.(2) ΕΕ αριθ. N 204 της 28.7.1978, σ. 6.(3) ΕΕ αριθ. N 90 της 14.4.1969, σ. 12.(4) ΕΕ αριθ. N 132 της 20.5.1978, σ. 51.